नई दिल्ली: धनतेरस के दिन दिल्ली से लेकर गुरुग्राम तक करीब 6 किलोमीटर लंबा जाम लग गया है. हजारों वाहन घंटों से जाम में फंसी हुई है. महिपालपुर से लेकर गुरुग्राम के उद्योग विहार तक भारी जाम लगा हुआ है. दिवाली को लेकर छुट्टी मंगलवार से शुरू हो रही है, जिसकी वजह से ऑफिस का आज आखिरी दिन है. धनतेरस की वजह से ज्यादातर लोग ऑफिस पहुंचे हैं, क्योंकि गिफ्ट लेने-देने का आज आखिरी दिन है. बता दें यह टोल रोड है, जिसकी वजह से वाहन धीरे-धीरे आगे बढ़ रही है. ट्रैफिक पुलिस का कहना है कि जाम खुलने में कम से कम दो घंटे का वक्त लगेगा.